**ТЕХНИЧЕСКА СПЕЦИФИКАЦИЯ**

**ЗА**

**ИЗПЪЛНЕНИЕ НА**

**ОБЩЕСТВЕНА ПОРЪЧКА С ПРЕДМЕТ:**

**„Дейностите по реконструкция и изграждане на нов участък от ул. „Индустриална“, Северна зона, гр. Габрово“**

**I. ПРЕДМЕТ НА ПОРЪЧКАТА**

Предметът на обществената поръчка, възлагана от Община Габрово е **„Дейностите по реконструкция и изграждане на нов участък от ул. „Индустриална“, Северна зона, гр. Габрово“**

Строителството, предмет на възлагане, цели осигуряване на транспортна комуникация на участъка с прилежащите улици и обслужващи зони, съгласно действащия регулационен план на гр. Габрово. С реализирането на проекта, ще се реши преминаването на автомобилните и пешеходните потоци в района.

Реконструираната пътна настилка ще бъде с необходимата носимоспособност и ще осигури безопасното преминаване на леки и товарни автомобили.

**II. ИЗПЪЛНЕНИЕ НА СТРОИТЕЛНО-МОНТАЖНИТЕ РАБОТИ**

Предмет на проекта e „**Реконструкция и изграждане на нов участък от ул. „Индустриална“, Северна зона, гр. Габрово“.**

Съгласно действащия регулационен план е предвидена пътна връзка до група имоти в Северна индустриална зона на град Габрово, която ще обезпечи транспортен достъп, подходящо решение за маневриране на тежкотоварни автомобили и ще осигури пожарната обезопасеност на сградите в прилежащите имоти. Заедно с това, е необходимо планиране за безопасно преминаване на пешеходния поток, тъй като в момента липсват тротоари по цялата дължина на улицата.

*В предмета на поръчката се включва:*

* 1. Реконструкция на част от улица „Индустриална“;
  2. Изграждане на нова част от улицата, продължение на ул. „Индустриална“;

**С изпълнението на проекта ще бъдат постигнати следните транспортно – експлоатационните качества на пътния участък, в това число:**

* Усилване и ремонт на съществуващата асфалтобетонова настилка..
* Подобряване на равността на съществуващата асфалтобетонова настилка.
* Изграждане на участък с нова конструкция на настилката.
* Осигуряване на оттичането на повърхностните води.
* Организация на движението и подобряване на безопасността му в района.

***Описание на СМР:***

* Изкопи земни маси и извозване;
* Доставка и полагане на инертни материали и цименто пясъчен разтвор;
* Демонтажни работи;
* Фрезоване;
* Вибропресовани бордюри: бетонови бордюри 15/25/50, бетонови бордюри 10/25/50;
* Пешеходни настилки: бетонни вибропресовани павета 20/10/6
* Асфалтови работи: полагане на неплътен асфалтобетон, полагане на плътен асфалтобетон тип А, включително битумен разлив;
* Част Електрическа: Изпълнение на ново улично осветление;
* Част ВиК: Изграждане на дъждовна канализация;

**III. ИЗИСКВАНИЯ КЪМ ИЗПЪЛНЕНИЕТО НА СМР**

При изпълнение на поръчката да се спазват техническите нормативни актове по изпълнението, документирането и приемането на строителството, съгласно Закона за устройство на територията (ЗУТ, обн. ДВ, бр. 1/02.01.2001 г., изм. ДВ, бр. 54/15.07.2011 г.) и следните наредби към него: Наредба № 1/30.07.2003 г. за номенклатурата на видовете строежи (Наредба № 1, обн. ДВ, бр. 72/2003 г., изм. и доп. ДВ, бр. 23/2011 г.), Наредба № 2 от 31.07.2003 г. за въвеждане на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (Наредба № 2, обн. ДВ, бр. 72/15.08.2003 г., изм. и доп. ДВ, бр. 49/15.06.2005 г.), Наредба № 3 от 31.07.2003 г. за съставяне на актове и протоколи по време на строителството (Наредба № 3, обн. ДВ, бр. 72/15.08.2003 г., изм. ДВ, бр. 29/07.04.2006 г.), както и всички действащи в Република България нормативни актове.

Да се спазват всички изисквания и заложени параметри в отделните части на Инвестиционния проект. Всички изпълнени СМР следва да отговарят на изискванията описани в ПИПСМР.

Всички влагани материали трябва да притежават сертификат за качество, декларация за произход и декларация за съответствие, които се представят на Възложителя или Консултанта

**IV. ТЕХНИЧЕСКИ СПЕЦИФИКАЦИИ**

Обектът попада в IV-та категория по чл. 137, ал. 1 от ЗУТ. Разполага с Разрешение за строеж № 196/23.10.2017 г. Наличен е работен проект по части: Пътна, OБД и ВОБД, Геодезия и Електро.

***ИЗПЪЛНЕНИЕ НА ОСНОВНИ ДЕЙНОСТИ***

Всички строителни материали (продукти), които ще се влагат при изпълнение на строително монтажните работи, трябва да са с оценено съответствие съгласно Наредба № РД-02-20-1 от 05.02.2015 год. за условията и реда за влагане на строителните продукти в строежите на Р България и/или да се посочат номерата на действащите стандарти с технически изисквания към продуктите – БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение.

*За строителните продукти, за които има влезли в сила хармонизирани стандарти или издадена ЕТО, следва да се представят:*

* декларация за експлоатационните показатели на продукта и маркировка „СЕ“ съгласно изискванията на Регламент (ЕС) № 305/2011,
* инструкции за употреба на продуктите;
* информация за безопасност по чл.31 или чл.33 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH), когато такава се изисква за продукта.

*За строителните продукти, за които няма влезли в сила хармонизирани стандарти и не е издадена ЕТО, следва да се представят:*

* Декларация за характеристиките на строителния продукт съгласно приложение № 1 към чл.4, ал.1, т.2 от Наредба № РД-02-20-1 от 05.02.2015 год. за условията и реда за влагане на строителните продукти в строежите на Р България;
* инструкции за употреба на продуктите;
* становище за допустимост на Главна дирекция „Пожарна безопасност и защита на населението“ за строителните продукти, които са предназначени за огнезащита, пожароизвестяване, гасене на пожар, управление на огън и дим и за предотвратяване на експлозии;
* информация за безопасност по чл.31 или чл.33 на Регламент (ЕО) № 1907/2006 относно регистрацията, оценката, разрешаването и ограничаването на химикали (REACH), когато такава се изисква за продукта.

Цитираните документи следва да се предоставят на български език. Единствено за информацията, придружаваща маркировката „СЕ“, няма изискване за превод на български език.

Декларациите следва да демонстрират съответствие с българските национални изисквания по отношение на предвидената употреба, когато такива са определени.

1. **Основа от трошен камък /направа или ремонт/ на пътни и улични настилки**

Полага се върху суха и ненарушена основа на пътното легло. Преди полагане, земната основа се уплътнява до достигане на еластичен модул min 40МРа. Основата от трошен камък се изпълнява с дебелина, съответстваща на проекта. Трошеният камък трябва да отговаря на БДС ЕN 13043:2005+АС:2005 или еквивалент и да се придружава с декларация за съответствие. Уплътнява се с тежки валяци на пластове по 20см.

1. **Битумен разлив**

Преди полагане на асфалтовата смес, върху добре почистена и обезпрашена основа и запълнени пукнатини до 3мм се нанася бавно разпадаща се битумна емулсия за разлив при разход от 0.25 кг/м2 до 0.7 кг/м2. Битумната емулсия, която се използва в асфалтовите работи трябва да бъде катионна или анионна, бавно разпадаща се битумна емулсия. в съответствие с БДС EN 13808:2013 или еквивалент и *„Техническа спецификация 2014г.”* на АПИ.

**3. Асфалтобетонова настилка**

В участъци, където е необходимо, ще се извършат локални ремонти с нова конструкция на асфалтовата настилка. След нивелетното фрезоване на пътя, ремонтът в определени участъци ще се извърши чрез фрезоване на 6см и полагане на неплътен асфалтобетон с дебелина 6см.

В зоните, където се рехабилитира съществуващата настилка асфалтът ще се положи на два пласта - асфалтова смес за изравнителен пласт и асфалтобетон тип А за износващ пласт 4см, включително и битумни разливи между отделните пластове.

В зоните, с нова конструкция на настилката ще се положи един пласт неплътен асфалтобетон с дебелина 6см и асфалтобетон тип А за износващ пласт 4см, включително и битумни разливи между отделните пластове.

Асфалтобетоновото покритие се състои от пластове с определена дебелина. Асфалтобетоновата смес /плътна смес/ трябва да отговаря на БДС ЕN 13108 - 1/NA:2009 или еквивалент и стандартите за изпитване на горещи асфалтобетонови смеси БДС ЕN 12697:2009 или еквивалент.

Асфалтобетоновата настилка при ремонтни работи и изкърпване на настилките се изпълнява с плътна смес, а при необходимост от изравнителен пласт се полага неплътна смес или плътна смес. Върху съществуващата асфалтобетонова настилка се нанася битумна емулсия катионна и анионна тип ISS-1h или SS–1h при разход до 0,7кг/м2, в съответствие с БТО 006/2005г.

Направата на покрития от горещи асфалтобетонови смеси да не се извършва при температура на въздуха по-ниска от +5°С, нито при валежи от дъжд или върху мокра основа. Асфалтовите смеси, доставени на местополагането, трябва да имат температура не по-ниска от +130°С, а при студено време - не по-ниска от +150°С. При доставянето на сместа в асфалтополагащата машина, тя трябва да бъде в температурните граници 14°С от температурата на работната рецепта. Ако значителна част от доставената смес в машината не отговаря на изискванията, или в сместа има буци, трябва да се прекъсне асфалтополагането до вземането на необходимите мерки за спазване на изискванията в *„Техническа спецификация 2014г.”* на АПИ .

Трябва да се вземат всички необходими предварителни мерки за предпазване на сместа от атмосферни влияния и по време на транспортиране и престоя преди разтоварване (покриване). Каросерията на превозните средства трябва да бъде напълно почистена преди натоварване с асфалтова смес. Сместа се превозва така, че да бъде предпазена от замърсяване и десортиране, като времето за транспортиране на сместа не трябва да бъде повече от 45 минути. Общото време за транспорт и полагане на асфалтовата смес не трябва да превишава 60 минути.

Асфалтополагането се извършва машинно. Уплътняването се извършва със статични, вибрационни и пневматични валяци.

Валирането става най-малко с два валяка – лек 4 до 6т и тежък 8 до 10т. Валирането започва с лекия валяк, непосредствено след полагането на сместа с 4 до 6 минавания е точка и продължава с тежкия валяк до окончателно уплътняване с 10 до 20 минавания в точка. При работа с виброваляк уплътняването започва без вибрации с 2 до 3 минавания в точка и продължава с вибрации с 3 до 6 минавания в точка, като завършва с пневматичен и тежък стоманобандажен валяк.

При машинно цялостно преасфалтиране на големи участъци (по-големи от 500 м2 за един участък), по преценка на Възложителя, на посочени от него места и в негово присъствие, Изпълнителят взема сондажни ядки за лабораторно изпитване.

При изпълнение на ремонтни работи на настилката не са допустими неравности по фугата между съществуваща и новоположена асфалтова настилка, които влошават транспортно - експлоатационните качества на улиците и пътищата.

1. **Тротоарни настилки**

Тротоарите се изпълняват с предвидените в проекта размери и основи. Вибропресованите павета се нареждат върху подложен пласт от цименто-пясъчен разтвор с дебелина най-малко 2см. Нареждането се извършва в редове, започвайки от бордюра, като се съблюдават равността, праволинейността на редовете и правилната връзка на фугите.

Бетоновите павета трябва да притежават сертификат за производствен контрол съгласно Наредба № РД-02-20-1 от 05.02.2015 год. за условията и реда за влагане на строителните продукти в строежите на Р България.

По време на строителството се контролират качеството на материалите, както и ширината, надлъжния и напречния наклон, равността на основата и на тротоарната настилка. При наличието на отклонения по-големи от допустимите, се извършват съответните поправки.

1. **Полагане или ремонт на бордюри**

Полагането на нови бордюри се изпълнява с вибропресовани пътни и градински бордюри съгласно проекта - бетонови изделия в съответствие с БДС ЕN 1340:2005/NA:2013 или еквивалент, бетонов разтвор В12.5 в съответствие с БДС EN 206:2014/NA:2015 или еквивалент и БДС EN 13791:2007 или еквивалент.

Бордюрите се полагат върху пресен бетон, нареждайки се в права или крива. Фугите между тях са със ширина максимум 1см и се запълват с цименто-пясъчен разтвор, след като се провери правилното им положение и тяхното ниво чрез нивелация.

Основата, върху която се полага бетонът, трябва да бъде предварително подравнена и уплътнена до проектната плътност.

След направата на бордюрите трябва да се вземат мерки за предпазването им от разместване до втвърдяването на бетона и разтвора.

1. **СМР по част ЕЛ**

При полагането на кабелите трябва да се спазва следното:

- Доставеният кабел трябва да се прегледа, провери и състави протокол за състоянието му;

- Огъването на кабела трябва да става с радиус не по – малък от 15 пъти диаметъра му;

- Преди започване на работа и след приключването да се направи замерване на съпротивлението на изолацията между жилата и на всяко жило спрямо оловната мантия.

При излизане /влизане/ в отвори, както и при кабелни муфи към кабелите се прикрепят маркировъчни табелки съгласно ОТН 10-67. Преди да се започнат изкопните работи, трасето да се съгласува и обходи на място с представители на ЛКС, РУД, ЕРП и ВиК. Ако се засягат съществуващи подземни комуникации да се вземат мерки за предпазването им от механични и други повреди.

При пресичане на кабел НН с телефонни кабели да се осигурят разстояния 0,5 м хоризонтално и 0,3 м вертикално, като се осигури защитна преграда.

Предвижда се изграждане на ново улично осветление, което ще се изпълни с осветителни тела НЛВН – 70W и ще се монтира на стълбове с височина 8.70 м. Захранването на уличното осветление ще се изпълни с кабели със сечения САВТ – 3х10+6мм2 от съответните трафопостове, като се монтират нови табла за захранване и управление на осветлението. Кабелът да се положи в гофрирана тръба ф32мм в изкоп 0.8 / 0.4м.

По време на строителството да се спазват всички правилници и нормативи, свързани с изпълнение на конкретните СМР.

1. **СМР по част ВиК - отводняване**

Предвижда се заустване на повърхностни води в съществуваща канализация, подмяна на капаците на съществуващите ревизионни и дъждоприемни шахти и направа на нови, както и тяхната пренивелация.

РШ – Полагане на нов самонивелиращ се капак за монтаж в асфалтова настилка. Клас на натоварване D400 отговарящ на БДС EN 124:2003 или еквивалент.

ДШ – Полагане на нова чугунена решетка. Клас на натоварване D400 отговарящ на БДС EN 124:2003 или еквивалент.

**Дъждовна канализация:**

Монтажът на тръбите за дъждовната канализация се извършва съгласно действащия в момента стандарт. Тръбите се полагат в изкоп с дълбочина и ширина, съгласно проекта и върху добре подравнено дъно, пясъчна основа 15см и 30см пясъчно покритие над теме тръба. След полагане на тръбите, същите трябва да бъдат подпрени от двете страни с не по-малко от 15см пясъчен трамбован слой. Обратното засипване под трайните настилки ще се изпълни с трошенокаменна фракция или баластра, за да се предотврати слягане. Засипването става на пластове с дебелина 20см и уплътняване.

Изисквания за канализационните тръби:

* Оребрени полипропиленови тръби (PP) тръби с min SN 8.Всички тръби трябва да отговарят на Български държавен стандарт или еквивалентен.

Канализацията трябва да бъде подложена на вътрешно хидравлично налягане относно херметичността и. Да се спазва „Правилник за извършване и приемане на СМР“ – раздел I, инструкциите за безопасност и хигиена на труда и правилата за приемане на земни работи и земни съоръжения (БСА, кн. 6 от 1988г.).

**V. ДРУГИ ИЗИСКВАНИЯ**

1. **Временна организация и безопасност на движението**

* Проектът за Временна организация и безопасност на движението (ВОБД) е неразделна част от проекта за изпълнение на строителните или ремонтните работи.
* Затварянето и разкопаването на пътя ще се координира с институциите /КАТ, Община, РС ПБЗН, Спешна помощ и др./ и съответните такси (където е приложимо) ще бъдат заплащани от Изпълнителя.
* Задължение на Изпълнителя е да съгласува и плати всички дължими такси на - Областно пътно управление или Агенция пътна инфраструктура за разкопаването и заемане/затваряне на улици, съвпадащи с Републиканска пътна мрежа.
* Лицата, извършващи строителните работи съгласуват дейността си по строителството в уличните или пътните участъци с районните управления на МВР-КАТ и Районните пътни служби за пътищата от РПМ или със съответните Общински служби за общинските пътища. Прави се писмено искане за промяна организацията на движението с указани дати на започване и времетраене на строителните работи. Прилага се проекта за ВОД. Дейността по сигнализацията и маркировката се извършва от строителя.
* При възникнала необходимост от проектиране и въвеждане на допълнителни схеми за ВОБД, същото е задължение на Изпълнителя.

1. **Защита на собствеността**

* От самото начало до завършването на работата по проекта, Изпълнителят ще носи отговорност за защита от вандализъм, кражба или злонамерени действия на цялата си работа, материали и оборудване.
* Всяка щета или повреда причинена от действие, пропуск или небрежност от страна на изпълнителя, ще бъде възстановена по подходящ начин, от и за сметка на Изпълнителя.
* Изпълнителят ще възстанови всички площи и имоти, повредени или нарушени от неговите действия. В случай на предявен иск за щета или твърдение за нанесена вреда върху собственост, в резултат на работа по този Договор, Изпълнителят ще носи отговорност за всички разходи, свързани с разрешаването или защитата на тези искове. Преди започване на работа Изпълнителя ще предприеме за своя сметка проучване на имотитe в съседство на строителната площадка, за да установи съществуващото състояние на тези обекти.

1. **Изисквания за предварителна инспекция/одобрение**

* Преди да изиска проверка на завършените работи Изпълнителят трябва да извърши нужното почистване и възстановяване, което се изисква при предаване на обекта.

1. **Открити изкопни работи**

* Всички открити изкопи трябва да са обезопасени, като се осигурят временни огради, предупредителни знаци, конуси, сигнални светлини и нощно осветление, а също така и други средства, които предпазват хората от инциденти и нанасяне на щети върху собствеността. Всички предупредителни табелки трябва да са на български език и трябва да са в съответствие с местното законодателство.
* Изпълнителят трябва да вземе предпазни мерки, за да предотврати наранявания на хора вследствие на открити изкопи. Всички изкопи, изкопни материали, съоръжения или други препятствия, представляващи опасност за хората, трябва да са добре осветени ½ (половин) час преди залеза на слънцето, и ½ (половин) час след изгрева на слънцето, както и по друго време, когато има намалена видимост. Позициятa и броят на лампите трябва да бъде определен така, че ясно да очертава размера и мястото на работите.
* Около откритите изкопи трябва да се осигури метална мрежа (с височина поне 1м), като същата трябва да е на място, докато изкопите са напълно запълнени. Горната част на оградата трябва да устои на поне 0,5kN хоризонтален напор. Не се приема никакъв друг начин на ограждане (пластмасови ленти, дървени прегради и пр.). Подобни ограждения могат да се използват само за обозначаване на места за складиране и пр.

1. **Противопожарна защита**

* Изпълнителят трябва да предприеме всички необходими превантивни мерки, за да предотврати избухването на пожар на работната площадка или в съседни на подобектите сгради и пр. Изпълнителят трябва да осигури достатъчно оборудване за потушаване на евентуален пожар. Не се разрешава никакво горене на отпадъци или отломки.
* Изпълнителят трябва веднага да подаде сигнал за тревога на местните власти и екипа за управление на проекта, в случай че има опасност от пожар или експлозия в района на строителните работи. За да предотврати пожар или експлозия, Изпълнителят трябва да упражнява предпазните мерки за безопасност и трябва да се придържа към всички инструкции издадени от местните власти.

1. **Опазване на дърветата и зелените площи**

* Без одобрението на Възложителя, Изпълнителя не е разрешено да премахва, премества или реже каквито и да са дървета, намиращи се на обществени места или тротоари. Защитата на всички съществуващи дървета и тревни площи, които се намират в района на работа, е отговорност на Изпълнителя. Ако по мнението на Възложителя има ненужно унищожени или повредени дървета или тревни площи, то Изпълнителят трябва да замени повреденото или унищожено дърво и/или зелена площ с ново, което да е равностойно или с по-добро качество и характеристики.

1. **Складиране и охрана на материали и оборудване**

* Изпълнителят трябва да положи всички усилия, за да сведе до минимум продължителността на складиране на Площадката на материали и оборудване, като планира доставките, така че да съвпадат с нуждите на строителството. Приспособленията за складиране трябва да са готови преди пристигането на материала. Изпълнителят трябва да обърне специално внимание на адекватното им опазване в склада и на Площадката. Изпълнителят не трябва да съхранява на площадката ненужни материали и оборудване.
* Изпълнителят трябва да:
* Организира така подреждането на материалите, че да не могат да застрашат безопасността на хората;
* Окачи и спазва обозначителни табели, указващи разрешената тежест на товара върху платформите;
* Получи от производителите детайлна информация относно метода на съхранение и поддръжка на складираните артикули, като трябва да спазва тези изисквания;
* Всички разходи, свързани със складирането и охраната на материалите и оборудването, ще се считат за включени в този Договор и няма да се извършват никакви допълнителни плащания във връзка с това.
* Никакви материали няма да се доставят на площадката, докато не са спазени следните изисквания:
* Възложителят е получил препоръките на производителя за складиране на площадката;
* Възложителят е одобрил района, където ще се складира материала;

Всички демонтирани и годни за повторна употреба строителни материали следва да бъдат транспортирани в склад на Възложителя.

1. **Строителни работи**

* Изпълнителят трябва да осигури квалифициран персонал, подходящо оборудване, машини и строителна механизация с достатъчен капацитет за извършване на дейностите по Договора с нужното качество и в срок.
* Изпълнителят ще бъде отговорен за определянето, разполагането и прецизиране на необходимите коти, като е длъжен да разполага с квалифициран геодезист, който да определи всички изходни точки от съществуващата геодезическа мрежа, изходни линии и нива с необходимата точност.

1. **Периодично почистване на строителната площадка**

* Изпълнителят трябва да отстранява и премахва от района на Площадката всички отломки и отпадъци поне един път седмично, а и по-често ако те пречат на работата по друг договор или друго обслужване, или представляват опасност за възникване на пожар или инцидент.
* Всички отпадъци вследствие на почистването трябва да се отстранят от Изпълнителя по начин, който да не предизвиква замърсяване по пътищата и в имотите на съседните собственици. Отпадъците трябва да бъдат изхвърляни на депо за строителни отпадъци.
* Веднага трябва да се премахва всяка почва или кал, която може да се разнесе на обществени места от колелетата на камионите напускащи площадката.

1. **Окончателно почистване на строителната площадка**

След завършване и тестване на строителните и монтажни работи, Изпълнителят трябва да отстрани от работните площадки всички отпадъци и излишна почва, а също така и временните строителни знаци, инструменти, скелета, материали, строителна механизация или оборудване. Окончателното почистване на работния район трябва да приключи в рамките на седем (7) дни от приключване на СМР по настилките.

1. **Екзекутивни чертежи**

* Изпълнителят ще поддържа разпечатан комплект на Работния проект на обекта. На тези копия с червен цвят ежедневно трябва да се нанася извършената работа и всички промени. Този комплект трябва да е на разположение за проверка по всяко време. Освен новото строителство, на тези копия Изпълнителят трябва да отбелязва всичко останало, което установява по време на изкопни работи. Тази информация трябва да включва дълбочина, вид и размери на откритата съществуваща инфраструктура.
* Задължение на Изпълнителя е да изготви екзекутивна документация по всички части на проекта, както и геодезическо заснемане на цялото строителство, нанесено върху кадастрална карта.
* Работите няма да се считат за завършени, докато екзекутивните чертежи не са предадени на Възложителя и одобрени от него.

1. **Снимки преди и по време на строителството**

Изпълнителят трябва да заснеме площадките преди започване на работа. Задължение на Изпълнителя е заснемане на различните етапи в хода на строителството. Тези снимки да бъдат предавани на Възложителя един път месечно на цифров носител.

1. **Временно водоснабдяване**

Изпълнителят трябва да предостави и поеме всички разходи за вода за нуждите на строителството, санитарните възли, както и да осигури вода за всички необходими проби.

1. **Временно ел. захранване**

За своя сметка Изпълнителят трябва да предостави, монтира, оперира и поддържа цялата система, нужна за временно ел. захранване за строителни цели, полеви офиси и извършване на проби. Изпълнителят трябва да предприеме всички необходими мерки за предоставяне на временно ел. захранване от местната електрическа компания. Изпълнителят ще плати всички такси за включване на електрическата компания, и ще предостави работната ръка, материали и оборудване на за монтирането на временното ел.захранване. Ако системата за временно ел.захранване използва генераторни станции, то тези станции трябва да са шумоизолирани от съседните домове чрез специална преграда.

1. **Санитарни възли**

Изпълнителят трябва да предостави и заплати всички разходи за временни химически тоалетни и умивалници за нуждите на своите служители. Съоръженията трябва да са на подходящи места и да бъдат скрити както трябва от обществени погледи. Съоръженията трябва да се поддържат в чисто състояние и обслужвани по задоволителен начин, както се изисква.

**16.** **Изпълнителят е длъжен да спазва част „План за управление на строителните отпадъци“, изготвен от Проектанта и одобрен от Възложителя, преди подписване на Протокол 2а за обекта и да изготвя своевременно всички приложения и транспортни дневници, съгласно задълженията му по Договора.**

**За всеки посочен стандарт, спецификация, техническа оценка, техническо одобрение или технически еталон в настоящата техническа спецификация се приема еквивалентно/и.**